
Digitalizacija in povezljivost Državnega odvetništva Republike Slovenije

Cilj projekta: Cilj investicije je bila uvedba e-poslovanja na segmentu vhodnih dokumentov preko spletnega portala, avtomatizacija obdelave dokumentov ter povezava z informacijskim sistemom Vpisniki ter varna hramba dokumentov in vsebin
Izvajalec ukrepa: Državno odvetništvo Republike Slovenije
Trajanje projekta: 01. 01. 2023 – 28. 2. 2026

Opis projekta:
Na Državnem odvetništvu RS se je uspešno zaključil obsežen projekt v skupni vrednosti 185.027,67 EUR. Sredstva v višini 162.498,08 EUR so pridobili iz evropskega sklada za okrevanje in odpornost, sredstva za plačilo DDV v višini 22.529,59 EUR pa so zagotovili iz integralnih sredstev.
Projekt je prinesel številne izboljšave, ki omogočajo hitrejše, varnejše in bolj učinkovito sodelovanje z državnimi organi, podjetji in posamezniki. Ključne novosti dosežki projekta so enostavno elektronsko poslovanje preko portalov eUprava in SPOT, vzpostavitev varne elektronske povezave s FURS, večja učinkovitost poslovanja in manj administracije ter boljše možnosti usposabljanja na daljavo.
Uporabniki lahko zdaj vloge oddajo elektronsko prek portalov SPOT in eUprava. Fizične osebe uporabljajo portal eUprava, poslovni subjekti pa portal SPOT.
Na voljo so:
1. Vloga za zastopanje javnega interesa
2. Vloga za predhodni postopek poskusa mirne rešitve spora
3. Zaprosilo za izdajo mnenja
4. Zaprosilo za zastopanje
5. Zaprosilo za vložitev zemljiškoknjižnega predloga
Do dodatnih navodil lahko uporabniki dostopate preko navigacije »E-storitve - Državno odvetništvo«.
Zgrajen je bil generični servis za izmenjavo dokumentov med Državnim odvetništvom RS in Finančno upravo RS, kar zagotavlja varno, sledljivo in učinkovito izmenjavo dokumentov brez možnosti človeških napak. V prihodnosti se bo tak način izmenjave lahko uvedel tudi pri poslovanju z drugimi organi.
Digitalizacija je prinesla manj papirja, hitrejše postopke in večjo preglednost. Informacijski sistem Feniks samodejno prevzame vloge, uporabniki pa lahko status svojih vlog spremljajo neposredno prek portala, brez nepotrebnih klicev, tiskanja, podpisovanja ali pošiljanja dokumentov.
Z nabavo novih interaktivnih zaslonov so omogočili sodobno in prilagodljivo usposabljanje zaposlenih na različnih lokacijah po Sloveniji.

